Mapa de Cassini

La mapa de Cassini o mapa de l'Acadèmia foguèt la primièra mapa topografica e geometrica establida a l'escala del reialme de França dins son ensemble. Seriá mai apropriat de parlar de mapa dels Cassinis, per amor que foguèt dreiçada par la familha Cassini, principalament César-François Cassini (Cassini III) e son filh Jean-Dominique Cassini (Cassini IV) al sègle XVIII.

L'escala adoptada es d'una linha per cent toises, siá una escala de 1/86400 (una toise val 864 linhas).

Aquela mapa representa per l'epòca una vertadièra innovacion e una avançada tecnica decisiva. Es la primièra mapa de s'apiejar sus una triangulacion geodesica que l'establiment prenguèt mai de seissanta ans. Las quatre generacions de Cassini se succediguèron per realizar aqueste trabalh. La mapa localiza pas precisament las abitacions o los limits de las sanhas o dels bòsques, mas lo nivèl de precision del malhum rotièr representat es tal qu'en superpausant de fòtos satellitas ortorectificadas als  fuèlhs de la mapa, òm obten de resutats espectacularis.
Categoria:Geografia